《天香·若论修真》
金朝·长筌子

若论修真，玄关直指，外缘心上都撇。静处跏趺，存神握固，莫辩是非优劣。任缘度日，除饱暖其馀忘绝。一味清闲价无穷，对下愚难说。端的至诚妙诀。叹学人、几曾休歇。默默昏昏，壶内玉花开彻。恍惚中间显现象，见宝珠、光耀似皎月。悟得之时，同游圣阙。

作者简介：长筌子（生卒年不详），名不详，生平无考。金末人，道士。有《洞渊集》五卷，收入《正统道藏》，其中有文赋三十一篇，诗词百馀首。